## L’Institut Valencià de Cultura presenta el disc ‘La generació dels joves’ amb obres d’Asencio, Oller, Olmos i Sánchez

*** La gravació inclou la participació de la Jove Orquestra de la Generalitat i el Cor de la Generalitat
* El disc es presenta en el Museu de Belles Arts de València el dimarts 8 d’abril**

L’Institut Valencià de Cultura presenta el disc *La generació dels joves* que inclou obres de Vicente Asencio, Maria Teresa Oller, Ricardo Olmos i Luis Sánchez.

La gravació ha comptat amb la participació de la Jove Orquestra de la Generalitat, dirigida per Manuel Galduf, i el Cor de la Generalitat, dirigit per Francisco Perales.

La presentació del disc tindrà lloc el dimarts 8 d’abril a les 18:00 hores en el Museu de Belles Arts de València, amb la participació de Manuel Galduf, Francisco Perales i Jorge García, cap de Documentació de l’Institut Valencià de Cultura.

El disc, amb una duració total de 52 minuts, conté les obres *Alborada Burlesca* de Vicente Asencio (1957), *Ecos de la Alhambra* de Luis Sánchez (1926), *Elegía a Charles Koechlin* de Ricardo Olmos (1953), *Tres cançons valencianes* de Ricardo Olmos (1951), *Llevantines* de María Teresa Oller (1950) i *Veus del blau i del grisenc* de María Teresa Oller i María Ibars (1969).

‘El grup dels joves’ va ser un col·lectiu de compositors valencians que es van agrupar en els anys 30 del segle XX, amb el mestratge de Manuel Palau, i que preconitzava la renovació de la música valenciana, no solament en l’àmbit de la creació artística sinó també en l’aparició i consolidació d’una infraestructura musical per a difondre-la.

Esta voluntat renovadora es va plasmar en un manifest publicat el 18 de gener de 1934 en *La Correspondència de València*, firmat pels cinc integrants d’este grup: Vicente Asencio Ruano, Vicente Garcés Queralt, Ricardo Olmos Canet, Luis Sánchez Fernández i Emili Valdés Perlasia.

Les composicions que s’inclouen en este disc són pràcticament totes de la dècada dels 50, quan el ‘Grup dels Joves’ ja s’havia dissolt, però els ressons i influència d’eixa generació de músics continuava vigent.

El disc *La generació dels joves* es pot trobar en les principals plataformes digitals i en la llibreria de la Generalitat, LLIG.

Fecha: 07/04/2025